Ministère des Affaires intérieures

Den Inneministère oder Ministère fir bannenzeg Affären (fr: Ministère des Affaires intérieures, gekierzt MAINT) ass e Ministère zu Lëtzebuerg. Virum 17. November 2023 housch e Ministère de l'intérieur.

 Allgemenges 
De Ministère ass verantwortlech fir déi kommunal Ugeleeënheeten, d'Gemengefinanzen, d'Kontroll vun der Gemengecomptabilitéit, d'stättesch Entwécklung, d'zivil Sécherheet, d'bannenzeg Sécherheet an d'Immigratioun.

 Kompetenz vum Ministère 
D'Servicer a Verwaltungen déi ënner d'Kompetenz vum Inneministère falen, sinn am interne Reglement vun der Regierung festgehalen.

 Kommunal Ugeleeënheeten: Gemengegesetzgebung; Gemengewalen; Gemengefinanzen a Subside fir d'Gemengen; Grondsteier; nationale Regëster vun de Gebaier an de Logementer; Regëster vun de Logementer déi eidel stinn a Steieren dozou; Administrativ kommunal Strofen; National Gielercher op Gemengenniveau; Examen a Formatioun vum Gemengepersonal; Gemengefusiounen; Pensiounskeess vum Gemengepersonal
 Kommunalplanung a stättesch Entwécklung
 Zivil Sécherheet an Noutdéngschter: Allgemeng zivil Sécherheetspolitik; Nationale Organisatiounsplang vun den Hëllefsdéngschter; Europäesch an international Relatiounen am Beräich vun der ziviller Sécherheet
 Bannenzeg Sécherheet: Allgemeng bannenzeg Sécherheetspolitik; Gesetzgebung iwwer d'Police, d'Generalinspektioun vun der Police a Visupol
 Immigratioun: Allgemeng Immigratiouns- an Asylpolitik; Fräie Persouneverkéier an Immigratioun; internationalen an temporäre Schutz; Koordinatioun vun de Baussegrenzen; Retour vun irreguläre Persounen; Statut vun Apatriden; Reesdokumenter fir Auslänner; Europäesch Politik an international Relatiounen am Beräich vun der Immigratioun an dem Asyl; Centre de rétention.

 Ënner der Tutelle vum MAINT 

 Verwaltungen 

 Police
 Generalinspektioun vun der Police (IGP)

 Ëffentlecht Etablissement 
 Corps grand-ducal d'incendie et de secours (CGDIS)

 Conseils supérieurs 

 Conseil supérieur vun de Gemengefinanzen
 Conseil supérieur vun der ziviller Sécherheet

 Kuckt och 

 Regierung (Lëtzebuerg)
 Lëscht vun de lëtzebuergeschen Inneministeren

 Um Spaweck 

 De Ministère op gouvernement.lu, der Websäit vun der Regierung

Kategorie:Ministèren zu Lëtzebuerg